**Tomás Castellano y Villarroya**, nado en Zaragoza o 5 de marzo de 1850 e finado en Madrid o 11 de xuño de 1906, foi un político español, ministro de Ultramar durante a rexencia de María Cristina de Habsburgo-Lorena e de Facenda durante o reinado de Afonso XIII. Destacouse pola súa estreita amizade con Antonio Cánovas del Castillo.

Traxectoria
-----------

### Traxectoria económica

Licenciouse en Filosofía e Letras e conseguiu o doutoramento en Dereito na universidade de Zaragoza. Moi novo comezou, en 1870, a traballar na banca da súa familia, *Casa Villarroya-Castellano*, orixe do Banco de Aragón (creado en 1910) e tamén do Diario de Zaragoza. Tivo diversos cargos económicos: presidente do consello do Pantano de la Peña e do Pantano de Mezalocha, presidente do primeiro consello integrado pola liña ferroviaria Zaragoza-Canfranc, presidente da Sociedad General Azucarera de España.

### Traxectoria política

En 1880, comeza a intervir en política, afiliándose ao Partido Conservador; estivo vencellado á bisbarra de Cinco Villas e foi membro da Deputación de Zaragoza de 1878 a 1879 por Ejea de los Caballeros e Borja (Zaragoza). Foi elixido ao Congreso por Zaragoza nas sucesivas eleccións parlamentarias de 1879, 1881 (1.334 votos 3º lugar), en 1884 (1.626 votos, 1 º lugar), en 1886 (1.492 votos, 2º lugar), 1891 (9.938 votos, 1º lugar), 1893 (7.664 votos), 1896 (700412662000000000012.662 votos), 1898 (700412774000000000012.774 votos ), 1899 (8.801 votos), 1901 (7.789 votos, 1ª lugar), 1903 (6.848 votos, 2º lugar) e 1905 (8.536 votos, 1º lugar).

Foi ministro de Ultramar, nos gobernos que presidiron sucesivamente a Antonio Cánovas del Castillo e Marcelo Azcárraga y Palmero entre o 23 de marzo de 1895 e o 4 de outubro de 1897, durante os que tivo que marcar a estratexia no novo conflito en Cuba apoiando a estratexia de Weyler. Tamén foi ministro de Facenda entre o 16 de decembro de 1904 e o 27 de xaneiro de 1905 nun gabinete presidido de novo por Azcárraga. 

Tamén ocupou o cargo de presidente do Banco de España entre o 11 de decembro de 1903 e o 20 de decembro de 1904; durante o seu mandato conseguiu reducir a masa monetaria cunha política antinflacionista.

Notas
-----

1. 1 2 3  Redacción (11 de xuño de 1906). "Don Tomás Castellano". *Heraldo de Madrid* (en castelán) (Madrid) (5.677): 1. ISSN 2171-0090.
2. 1 2 3  García Lasaosa (1977), p. 121
3. ↑  *Tomás Castellano Villarroya* Arquivado 05 de marzo de 2016 en Wayback Machine. a *Gran Enciclopedia Aragonesa*.
4. ↑  García Lasaosa (1977), pp. 122-123
5. 1 2  García Lasaosa (1977), p. 123
6. ↑  García Lasaosa (1977), pp. 124-125
7. ↑  García Lasaosa (1977), p. 127
8. 1 2 3 4  García Lasaosa (1977), p. 129
9. ↑  García Lasaosa (1977), pp. 130-132
10. ↑  García Lasaosa (1977), p. 131
11. ↑  García Lasaosa (1977), p. 132
12. ↑  Urquijo (2008), p. 442
13. ↑  García Lasaosa (1977), p. 133
14. ↑  Urquijo (2008), p. 395
15. ↑  García Lasaosa (1977), p. 135
16. ↑  García Lasaosa (1977), p. 135

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Tomás Castellano y Villarroya Modificar a ligazón no Wikidata*** |

### Bibliografía

* García Lasaosa, José (1977). "Notas para la biografía de Tomás Castellano". *Cuadernos de investigación: Geografía e historia 3* (en castelán) (Universidad de Zaragoza: Colegio Universitario de La Rioja) **3** (1-2): 121–136. ISSN 0210-3664.
* Urquijo Goitia, José Ramón (2008). *Gobiernos y ministros españoles en la Edad contemporánea* (en castelán) (2ª ed.). Madrid: Consejo Superior de Investigaciones Científicas. ISBN 978-84-00-08737-1.

### Outros artigos

* Lista de gobernadores do Banco de España

|  |  |  |
| --- | --- | --- |
| Predecesor:**Buenaventura Abárzuza Ferrer** |  **Ministerio de Ultramar** 1895 - 1897 | Sucesor:**Segismundo Moret** |
| Predecesor:**José Sánchez Guerra Martínez** |  **Gobernador do Banco de España** decembro 1903 - decembro 1904 | Sucesor:**Manuel Allendesalazar** |
| Predecesor:**Guillermo Joaquín de Osma Scull** |  **Ministro de Facenda** 1903 - 1904 | Sucesor:**Antonio García Alix** |

  


|  |  |
| --- | --- |
| Control de autoridades | 
* Wd: Q9088247
* WorldCat
* VIAF: 128850027
* BNE: XX1218942
* DBE: tomas-castellano-y-villarroya
* GEA: 3380
* Arquivo Histórico de Deputados (1810-1977): 23420

 |